אבא אלחנני

אַבָּא אֶלְחָנָנִי (26 בינואר 1918 – 2 ביולי 2008) היה אדריכל ישראלי, עורך כתב עת לאדריכלות ועיצוב, מבקר והיסטוריון של האדריכלות הישראלית.

ביוגרפיה
אלחנני (במקור אלחנוביץ) נולד בוורשה בירת פולין בשנת 1918, ועלה לארץ ישראל עם הוריו ושני אחיו ב-2 בינואר 1933. היה בוגר הגימנסיה העברית הרצליה. את לימודי האדריכלות השלים בטכניון שבחיפה בשנת 1941. היה חבר ארגון "ההגנה", ולאחר מכן לחם כלוחם צה"ל במלחמת העצמאות. בשנת 1947 פתח משרד אדריכלים עם שותף מהנדס בניין. בשנת 1948 עמד בראש הוועדה הממלכתית לקביעת דגל ישראל. 
בשנת 1956 זכה יחד עם סעדיה מנדל, במקום השלישי, בתחרות לציוני מקומות היסטוריים.

אלחנני נחשב לאחד מחשובי האדריכלים בישראל בזכות תרומתו בתחום הבנייה בארץ, תרומתו בהוראה בטכניון ועריכת כתבי עת לאדריכלות, ובראשם "תוי", שאותו ערך בין השנים 1966–1992, והספר "המאבק לעצמאות של האדריכלות הישראלית במאה ה-20".

בנו, , נהרג במלחמת יום הכיפורים בקרבות רמת הגולן כלוחם בסיירת גולני. המשפחה מנציחה את זכרו באמצעות "אוהל אהוד", שהוקם בבית צופי רמת גן, ובאמצעות מלגה לסטודנטים מצטיינים באקדמיה לאמנות "בצלאל". בשנת 2006 הוענק לאלחנני תואר "יקיר העיר" רמת גן, העיר בה התגורר.

נפטר ב-2 ביולי 2008, והותיר אחריו אישה, האדריכלית חנה אלחנני, ובת, עדית אלחנני. ספרייתו העשירה של אלחנני נתרמה ל"בית האדריכל", כשבמקביל לחנוכתה נערכה תערוכה המציגה מעבודותיו באצירת צבי אלחייני.

עבודות נבחרות
משכן הנשיא, ירושלים, 1971
כיכר המדינה, רח' ה' באייר בתל אביב (בשיתוף אוסקר נימאייר וישראל לוטן)
אנדרטה לזכר הטייסים הנופלים בגן העצמאות, תל אביב (בשיתוף בנימין תמוז)
בית ההסתדרות ע"ש פיליפ מוריי, אילת, 1956 (בשיתוף חנה אלחנני)
שיכון מפוני שכונת נורדיה, תל אביב, 1959 (בשיתוף ישראל לוטן ובן ציון שילמבר)
בית העם, כפר שמואל, 1969
שני מגדלי מגורים ברמת אביב, ברח' רקנאטי
המרכז לבריאות הנפש טירת כרמל
האקדמיה התאולוגית הארמנית בירושלים
קריית ממר"ם ברמת גן
מגדלי מגורים בשכונת רמת אילן בגבעת שמואל
מגורים באשקלון

גלריית תמונות

ספרים
הארכיטקטורה כאמנות וכמדע, מטכ"ל, קצין חינוך ראשי, גלי-צה"ל: משרד הביטחון – ההוצאה לאור (סדרת אוניברסיטה משודרת), תשמ"ב-1982.
המאבק לעצמאות של האדריכלות הישראלית במאה ה-20, משרד הביטחון – ההוצאה לאור, 1998.

 ראו גם 
 ערכים על מבנים ואתרים שתכנן אבא אלחנני

קישורים חיצוניים

 תיק בקשתו לאזרחות ארץ ישראלית - Elchanowicz Aba, אתר ארכיון המדינה



 מיכאל יעקובסון: רשימה הסוקרת תערוכה מעבודותיו הכוללת תצלומי פרויקטים באתר 'חלון אחורי', ספטמבר 2009
 מיכאל יעקובסון: תמונות עדכניות ורשמים מבית העם בכפר שמואל בתכנונו של אלחנני באתר 'חלון אחורי', נובמבר 2009
 מיכאל יעקובסון: סקירה על בית פיליפ מוריי (בית תרבות) באילת, באתר 'חלון אחורי', 12 בנובמבר 2014


 מיכאל יעקובסון: סיבוב באנדרטת הטייסים בגן העצמאות, באתר 'חלון אחורי', 24 בפברואר 2018
 מיכאל יעקובסון: סיבוב על ההצעה למשכן הכנסת של האדריכלים אבא אלחנני ומרדכי בן חורין, באתר 'חלון אחורי', 11 באפריל 2020
 מיכאל יעקובסון: סיבוב בסמינר הארמני לפרחי כמורה בעיר העתיקה, באתר 'חלון אחורי', 4 באפריל 2024

הערות שוליים

קטגוריה:אדריכלים ישראלים
קטגוריה:חוקרי תולדות האמנות ישראלים
קטגוריה:יקירי רמת גן
קטגוריה:ישראלים ילידי פולין
קטגוריה:בוגרי גימנסיה הרצליה
קטגוריה:בוגרי הטכניון - מכון טכנולוגי לישראל: אדריכלות
קטגוריה:היסטוריונים של האדריכלות ישראלים
קטגוריה:אישים הקבורים בבית הקברות קריית שאול
קטגוריה:אבות שכולים: חללי צה"ל
קטגוריה:ישראלים שנולדו ב-1918
קטגוריה:ישראלים שנפטרו ב-2008